पाएं अपने शहर की ताज़ा ख़बरें और फ्री ई-पेपरडाउनलोड करें
घर में बैठे एक युवक पर बाहर से आए कुछ अज्ञात युवकों की ओर से हमला कर दिया गया। फेज-7 निवासी रणजीत सिंह ने बताया कि वह शुक्रवार को अपने घर में बैठा हुआ था लेकिन अचानक से बाहर से करीब चार से पांच युवक आए और उन्होंने डंडों से के साथ उसपर हमला कर दिया। उसने शोर मचाया और तो वे युवक उसे बुरी तरह से घायल करके वहां से फरार हो गए। रणजीत सिंह ने बताया कि हमलावरों ने उसपर डंडों से हमला किया। उसके सिर पर गंभीर चोट आई और साथ ही उसकी ऊंगली भी कट गई।
उसके परिवार की ओर से उसे सिविल अस्पताल फेज-6 ले जाया गया, जहां से उसे ईएसआई अस्पताल भेज दिया गया। लेकिन वहां पर भी उसका इलाज नहीं हुआ वह चंडीगढ़ के सेक्टर-16 स्थित सरकारी अस्पताल में गए, जिसके चलते वहां पर उसका इलाज किया गया। रणजीत सिंह ने बताया कि जब हमलावरों ने जब उसपर हमला किया तो उन्होंने रॉड उसके सिर पर मारी।
इस पर उसने अपना हाथ सिर पर रख लिया। हाथ पर रॉड लगने के चलते उसकी ऊंगली आधी कट गई। इसके बाद हमलावरों की ओर से दोबारा से उसके सिर पर हमला किया गया और सिर फट गया। सिर पर 20 टांके आए और डॉक्टर्स ने बताया कि उनकी ऊंगली पूरी तरह से काटनी पड़ेगी नहीं तो पूरे शरीर में जहर फैल सकता है।
घायल ने बताया कि जब उन्होंने मामले की शिकायत पुलिस को की तो पुलिस ने मेडिकल करवाने के लिए कहा गया। लेकिन अस्पताल की ओर से उन्हें मेडिकल की एमएलआर नहीं काट कर दी गई। ईएसआई अस्पताल की ओर से उन्हें चंडीगढ़ के सेक्टर-16 में रेफर किया था, लेकिन सेक्टर-16 अस्पताल वालों ने भी एमएलआर नहीं काट कर दी बल्कि उन्हें कहा गया कि वे सिर्फ इलाज करेंगे अगर एमएलआर काटवानी है तो उन्हें मोहाली के सिविल अस्तपाल में ही जाना पड़ेगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn